# นิสสัน ฟรอนเทียร์ (อเมริกาเหนือ)
นิสสัน ฟรอนเทียร์  เป็นชื่อรุ่นที่นิสสันใช้ในหลายภูมิภาคเพื่อเป็นทางเลือกแทนชื่อรุ่นนาวาราและเอ็นพี300 ในทวีปอเมริกาเหนือ ชื่อรุ่นนี้ถูกใช้ตั้งแต่ ค.ศ. 1997 ถึง 2021 โดยเข้ามาแทนที่รุ่นฮาร์ดบอดี  ตั้งแต่ ค.ศ. 2021 ฟรอนเทียร์ที่ขายในสหรัฐและแคนาดาเป็นรถรุ่นที่แยกต่างหากจากนาวารา/ฟรอนเทียร์ที่ทำตลาดทั่วโลก  โดยมีขนาดใหญ่กว่าและได้รับการพัฒนามากขึ้นเพื่อตอบสนองความต้องการของตลาดอเมริกาเหนือ

 รุ่นคู่ขนาน (D22, D40; ค.ศ. 1997–2021) 

ฟรอนเทียร์ D22 ถูกนำเข้ามาในสหรัฐและแคนาดาใน ค.ศ. 1997 เพื่อเข้ามาแทนที่ฮาร์ดบอดี D21 ในตลาดอื่น ๆ ฟรอนเทียร์ D22 ยังถูกเรียกว่านาวารา, ฟรอนเทียร์ นาวารา, เอ็นพี300, ฮาร์ดบอดี หรือปิกอัป และชื่ออื่น ๆ อีกมากมาย มันถูกแทนที่ด้วยฟรอนเทียร์ D40 ใน ค.ศ. 2004 สำหรับรุ่นปี 2005 ซึ่งถูกผลิตในสหรัฐสำหรับทั้งตลาดสหรัฐและแคนาดาจนถึงรุ่นปี 2021 ทั้งสองรุ่นส่วนใหญ่เหมือนกับรุ่นที่นิสสันนำเสนอในตลาดอื่น ๆ ทั่วโลก โดยมีการเปลี่ยนแปลงเล็กน้อยสำหรับตลาดอเมริกาเหนือ

เมื่อนาวารา D23 เปิดตัวสำหรับตลาดทั่วโลกใน ค.ศ. 2014 โฆษกของนิสสันนอร์ทอเมริกาได้กล่าวซ้ำว่านาวารา D23 นั้นไม่ได้เป็นสัญญาณบ่งชี้ถึงการมาแทนที่ฟรอนเทียร์ D40 สำหรับตลาดอเมริกาเหนือ

  รุ่นที่ 3 (D41; ค.ศ. 2022) 

ฟรอนเทียร์รุ่นแรกที่ออกแบบมาโดยเฉพาะสำหรับตลาดอเมริกาเหนือ โดยไม่ได้ใช้ร่วมกับรุ่นที่จำหน่ายทั่วโลก ถูกเปิดตัวเมื่อ 4 กุมภาพันธ์ ค.ศ. 2021 ในฐานะรุ่นที่สามสำหรับรุ่นปี 2022 ฟรอนเทียร์รุ่นที่สามมีความยาวมากกว่าฟรอนเทียร์รุ่นที่สอง 5 นิ้ว (13 เซนติเมตร) ตัวรถใช้โครงสร้างแชสซีส์แบบบันไดเหล็กกล้าความแข็งแรงสูงที่ได้รับการปรับปรุงใหม่ซึ่งนำมาจากรุ่นก่อนหน้า มีตัวเลือกแบบคิงแค็บ (ตอนครึ่ง) และครูว์แค็บ (สี่ประตู) พร้อมระบบขับเคลื่อนสองล้อหรือสี่ล้อ และมีตัวเลือกความยาวกระบะบรรทุก 5 ฟุตและ 6 ฟุต นิสสันอ้างว่ารถรุ่นนี้สามารถบรรทุกน้ำหนักได้สูงสุด 1,610 ปอนด์ (730 กิโลกรัม) หรือลากจูงได้สูงสุด 6,720 ปอนด์ (3,048 กิโลกรัม)

ระดับการตกแต่งมี S, SV และ Pro-4X เป็นรุ่นพื้นฐาน ในสหรัฐ รุ่นคิงแค็บมีให้เลือกทั้งแบบขับเคลื่อนสองล้อหรือสี่ล้อ ในรุ่น S หรือ SV จับคู่กับกระบะท้ายยาว 6.1 ฟุต ส่วนรุ่นครูว์แค็บมีให้เลือกทั้งแบบขับเคลื่อนสองล้อหรือสี่ล้อในรุ่น S และ SV ขณะที่ระบบขับเคลื่อนสี่ล้อเป็นมาตรฐานในรุ่น Pro-4X ในแคนาดา ไม่มีรุ่นขับเคลื่อนสองล้อจำหน่าย โดยมีเพียงรุ่นขับเคลื่อนสี่ล้อเท่านั้นที่จำหน่าย ไม่ว่าจะเป็นรุ่นย่อยใดก็ตาม รุ่น Pro-4X จะได้รับเฟืองท้ายแบบอิเล็กทรอนิกส์ล็อกด้านหลัง โช้กอัพ Bilstein สำหรับออฟโรด และแผ่นกันกระแทกใต้ท้องรถเป็นอุปกรณ์มาตรฐาน

รุ่นนี้ถูกจำหน่ายในประเทศเม็กซิโกควบคู่ไปกับฟรอนเทียร์ D23 ซึ่งทำตลาดในประเทศนี้มาตั้งแต่ ค.ศ. 2014 การเปิดตัวสำหรับตลาดเม็กซิโกได้รับการยืนยันจากนิสสันเม็กซิโกเมื่อ 9 สิงหาคม ค.ศ. 2021 โดยมีเป้าหมายเพื่อแข่งขันกับโตโยต้า ทาโคมาและเชฟโรเลต โคโลราโด โดยจำหน่ายภายใต้ชื่อ "ฟรอนเทียร์ V6 Pro-4X" เพื่อให้ต่างจากฟรอนเทียร์ D23 เริ่มวางจำหน่ายเมื่อ 29 กันยายน ค.ศ. 2021 มีเพียงรุ่น Pro-4X เท่านั้นที่จำหน่ายในเม็กซิโกเนื่องจากรุ่น D23 ถูกใช้สำหรับรุ่นที่ไม่ใช่ Pro-4X

เมื่อ 14 กันยายน พ.ศ. 2566 ในงานแสดงรถยนต์นานาชาติอเมริกาเหนือประจำปี 2023 ที่ดีทรอยต์ รัฐมิชิแกน นิสสันเปิดตัวรุ่นย่อยใหม่สองรุ่นสำหรับฟรอนเทียร์รุ่นปี 2024 รุ่นย่อยแรกเรียกว่า Hardbody Edition มีพื้นฐานมาจากอุปกรณ์ของรุ่น SV ระดับกลาง และมีล้ออลูมิเนียมขนาด 17 นิ้วสีขาวสไตล์ย้อนยุค รวมถึงรายละเอียดภายนอกสไตล์ย้อนยุคที่ได้รับแรงบันดาลใจจากรถกระบะนิสสันยุค 1980 ซึ่งมักเรียกกันว่า "ฮาร์ดบอดี" รุ่นย่อยที่สองคือ SL ซึ่งกลับมาอยู่ในสายการผลิตฟรอนเทียร์อีกครั้งสำหรับปี 2024 (หลังจากที่เคยมีอยู่ในฟรอนเทียร์รุ่นก่อนหน้า) และเข้ามาแทนที่ SV Premium Package โดยมีอุปกรณ์เดียวกัน ทั้งสองรุ่นมีจำหน่ายเฉพาะในรุ่นครูว์แค็บที่มีกระบะสั้นเท่านั้น

 ระดับความปลอดภัย 
ฟรอนเทียร์ปี 2022 ได้รับการทดสอบการชนและประเมินผลโดยสถาบันประกันภัยเพื่อความปลอดภัยบนทางหลวง (IIHS):

+ผลการทดสอบ ระบบป้องกันการชนด้านหน้า (จากรถถึงคนเดินถนน กลางวัน) ดีเยี่ยม ระบบป้องกันการชนด้านหน้า (จากรถถึงคนเดินถนน กลางคืน) สูง การเตือนคาดเข็มขัดนิรภัย ยอมรับได้